ข่าวประชาสัมพันธ์

**SCG Cement & Green Solutions เปิดตลาดใหม่ใน Oceania ส่งออกปูนซีเมนต์จากเวียดนามครั้งแรก**

SCG Cement & Green Solutions เปิดตลาดใหม่ด้วยการส่งออกปูนซีเมนต์จากโรงงาน Nhà máy Nhơn Trạch ในเวียดนามตอนใต้ สู่ตลาด Oceania เป็นครั้งแรก โดยส่งออกไปยังประเทศปาปัวนิวกินีและซามัว ด้วยปริมาณ 680 ตัน ผ่านพันธมิตรธุรกิจที่แข็งแกร่งอย่าง A.C.C. AUSTPAC COMMODITIES PTY. LIMITED และ CORE SUPPLY LIMITED ด้วยความร่วมมือระหว่างทีม Marketing and Branding-CGS และทีม Construction Business - บริษัท เอสซีจี อินเตอร์เนชั่นแนล คอร์ปอเรชั่น จำกัด ที่ร่วมกันผลักดันการส่งออกและขยายตลาดใหม่ให้กับโรงงานในเวียดนาม

การส่งออกล็อตแรกนับเป็นก้าวสำคัญ ที่ตอกย้ำถึงคุณภาพมาตรฐานระดับสากลของปูนซีเมนต์เอสซีจี ที่ตอบสนองความต้องการของลูกค้าใน Oceania พร้อมแสดงศักยภาพของโรงงานรองรับการขยายตัวในตลาดระดับโลก อาทิ สหรัฐอเมริกา แคนาดา และออสเตรเลีย ทั้ง ASTM และ BSEN Standard พร้อมเดินหน้าขยายโอกาสทางการตลาดในอนาคตและยกระดับมาตรฐานอุตสาหกรรมปูนซีเมนต์ในภูมิภาคให้เติบโตอย่างยั่งยืน